Kommissionens beslutning

af 19. november 2001

om overdragelse til gennemførelseskontorer af forvaltningen af førtiltrædelsesforanstaltninger inden for landbrug og udvikling af landdistrikter i Republikken Slovenien i førtiltrædelsesperioden

(2001/820/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1266/1999 af 21. juni 1999 om samordning af støtten til ansøgerlandene som led i førtiltrædelsesstrategien og om ændring af forordning (EØF) nr. 3906/89(1), særlig artikel 12, stk. 2,

under henvisning til Kommissionens forordning (EF) nr. 2222/2000 af 7. juni 2000 om finansielle gennemførelsesbestemmelser til Rådets forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(2), særlig artikel 3, stk. 2, og

ud fra følgende betragtninger:

(1) I henhold til artikel 4, stk. 5, i Rådets forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(3) godkendte Kommissionen den 27. oktober 2000 et program for landbrug og udvikling af landdistrikter for Republikken Slovenien ved afgørelse K(2000)3138 endelig.

(2) Den slovenske regering og Kommissionen, der handler på Det Europæiske Fællesskabs vegne, undertegnede den 5. marts 2001 den flerårige finansieringsaftale om de tekniske, juridiske og administrative regler for gennemførelsen af SAPARD-programmet.

(3) I henhold til forordning (EF) nr. 1266/1999 kan det krav om forhåndsgodkendelse, der er fastsat i samme forordnings artikel 12, stk. 1, fraviges på grundlag af en analyse i hvert enkelt tilfælde af den nationale og sektorspecifikke kapacitet til at varetage program- eller projektforvaltning, finanskontrolprocedurer og -strukturer vedrørende offentlige finanser. Forordning (EF) nr. 2222/2000 indeholder nærmere regler for, hvordan analyserne skal gennemføres.

(4) Myndighederne i Republikken Slovenien har udpeget kontoret for landbrugsmarkeder og udvikling af landdistrikterne til at gennemføre foranstaltningerne vedrørende "investeringer i landbrugsbedrifter", "investering i fødevareindustrien", "økonomisk diversificering af landbrugsbedrifter" og "udvikling og forbedring af infrastrukturen i landdistrikterne" som defineret i det program for landbrug og udvikling af landdistrikterne, der blev godkendt for Republikken Slovenien ved Kommissionens beslutning K(2000) 3138 endelig af 27. oktober 2000. Finansministeriet, Den Nationale Fond, er blevet udpeget til udøve de finansielle funktioner, der skal udføres i forbindelse med gennemførelsen af SAPARD-programmet.

(5) I henhold til forordning (EF) nr. 1266/1999 og forordning (EF) nr. 2222/2000 har Kommissionen analyseret den nationale og sektorspecifikke kapacitet til at varetage program- eller projektforvaltning, finanskontrolprocedurer og -strukturer vedrørende offentlige finanser og fastslået, at Sloveniens gennemførelse af ovennævnte foranstaltninger er i overensstemmelse med artikel 4-6 i og bilaget til forordning (EF) nr. 2222/2000 og minimumskriterierne i bilaget til forordning (EF) nr. 1266/1999.

(6) Kontoret for landbrugsmarkeder og udvikling af landdistrikterne har opfyldt følgende nøglekriterier for at blive godkendt tilfredsstillende: skriftlige procedurer, adskillelse af opgaver, kontrol før projektgodkendelse og før betaling, betalingsprocedurer, regnskabsprocedurer, edb-sikkerhed, intern revision og, hvor det er relevant, regler om offentlige indkøb.

(7) Finansministeriet, Den Nationale Fond, har opfyldt følgende kriterier tilfredsstillende for de finansielle funktioner, den skal udøve i forbindelse med gennemførelsen af SAPARD-programmet for republikken Slovenien: revisionsspor, finansforvaltning, modtagelse af midler, udbetaling til kontoret for landbrugsmarkeder og udvikling af landdistrikterne, edb-sikkerhed og intern revision.

(8) Derfor bør det krav om forhåndsgodkendelse, der er fastsat i artikel 12, stk. 1, i forordning (EF) nr. 1266/1999, fraviges, og det bør overlades til kontoret for landbrugsmarkeder og udvikling af landdistrikterne og Finansministeriet, Den Nationale Fond, i Slovenien at forvalte støtten decentralt.

(9) Da Kommissionens kontrol er baseret på et operationelt, men ikke opererende system, er det derfor hensigtsmæssigt foreløbigt at overlade forvaltningen af SAPARD-programmet til kontoret for landbrugsmarkeder og udvikling af landdistrikterne og Finansministeriet, Den Nationale Fond.

(10) Fuld overdragelse af forvaltningen af SAPARD-programmet kan kun overvejes efter at yderligere kontrol for at sikre, at systemet fungerer tilfredsstillende, er foretaget, og efter at eventuelle henstillinger, som Kommissionen måtte afgive om overdragelse af forvaltningen af støtte til kontoret for landbrugsmarkeder og udvikling af landdistrikterne og Finansministeriet, Den Nationale Fond, er fulgt

(11) Den 14. november 2001 leverede de Slovenske myndigheder listerne over de tilladte omkostninger som skal inkluderes i standardkontraktudkastet pr. formål i overensstemmelse med artikel 4, stk. 1, sektion B i den flerårige finansielle aftale; Kommissionen havde ingen bemærkninger til disse lister -

VEDTAGET FØLGENDE BESLUTNING:

Artikel 1

Kravet om, at Kommissionen på forhånd skal godkende Republikken Sloveniens udvælgelse af projekter og indgåelse af kontrakter, fraviges.

Artikel 2

Forvaltningen af SAPARD-programmet overdrages foreløbigt til:

1) kontoret for landbrugsmarkeder og udvikling af landdistrikterne, Dunajska Str. 56-58, 1000 Ljubljana, Republikken Slovenien, der skal gennemføre foranstaltningerne vedrørende "investeringer i landbrugsbedrifter", "investering i fødevareindustrien", "økonomisk diversificering af landbrugsbedrifter" og "udvikling og forbedring af infrastrukturen i landdistrikterne" som defineret i programmet for landbrug og udvikling af landdistrikterne, der blev godkendt ved Kommissionens beslutning K(2000) 3138 endelig af 27. oktober 2000,

og

2) Finansministeriet, Den Nationale Fond, Beethovnova Str. 11, 1502 Ljubljana, Republikken Slovenien, der skal udøve de finansielle funktioner, der skal udføres i forbindelse med gennemførelsen af SAPARD-programmet for Republikken Slovenien.

Udfærdiget i Bruxelles, den 19. november 2001.

På Kommissionens vegne

Franz Fischler

Medlem af Kommissionen

(1) EFT L 161 af 26.6.1999, s. 68.

(2) EFT L 253 af 7.10.2000, s. 5.

(3) EFT L 161 af 26.6.1999, s. 87.